Document ID: 31996R0307

KOMMISSIONENS FORORDNING (EF) Nr. 307/96 af 20. februar 1996 om ændring af forordning (EØF) nr. 2456/93 om gennemførelsesbestemmelser til Rådets forordning (EØF) nr. 805/68 for så vidt angår de generelle og de særlige interventionsforanstaltninger for oksekød
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved Kommissionens forordning (EF) nr. 2417/95 (2), særlig artikel 6, stk. 7, og
ud fra følgende betragtninger:
I Kommissionens forordning (EØF) nr. 2456/93 (3), senest ændret ved forordning (EF) nr. 2417/95, er der bl.a. fastsat betingelser, der skal opfyldes af produkter, der opkøbes til intervention, for at sikre produkternes kvalitet; der bør fastsættes en bestemmelse om overholdelse af artikel 4 i Kommissionens beslutning 94/474/EF af 27. juli 1994 om visse beskyttelsesforanstaltninger mod bovin spongiform encephalopati og om ophævelse af beslutning 89/469/EØF og 90/200/EØF (4), ændret ved beslutning 94/794/EF (5);
forordning (EØF) nr. 2456/93 indeholder også bestemmelser for licitationsproceduren; tidspunkterne for de offentlige fridage i maj 1996 gør det hensigtsmæssigt af praktiske grunde at ændre fristen for indgivelse af bud;
på grund af fejl bør visse bestemmelser korrigeres;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
I forordning (EØF) nr. 2456/93 foretages følgende ændringer:
1) Artikel 4, stk. 2, litra g), affattes således:
»g) hvis de er opkøbt til intervention i Det Forenede Kongerige, er ledsaget af et hygiejnecertifikat som omhandlet i bilag IV til direktiv 64/433/EØF, der omfatter den tilføjede sætning som omhandlet i artikel 4, stk. 2, i) eller ii), i Kommissionens beslutning 94/474/EF (*).
(*) EFT nr. L 194 af 29. 7. 1994, s. 96.«
2) Følgende stykke indsættes i artikel 10:
»Fristen for indgivelse af bud i maj 1996 udløber dog kl. 12 (Bruxelles-tid) den første og fjerde tirsdag i nævnte måned.«
3) I artikel 29, stk. 2, første og andet led, udskiftes henvisningerne til »Bilag I« med henvisninger til »Bilag XI«.
4) I bilag VII affattes beskrivelsen af de forskellige udskæringer således:
»1.2.1. Interventionsskank af bagfjerding (kode INT 11)«
»1.2.2. Interventionsklump (kode INT 12)«
»1.2.3. Interventionsinderlår (kode INT 13)«
»1.2.4. Interventionsyderlår (kode INT 14)«
»1.2.5. Interventionsmørbrad (kode INT 15)«
»1.2.6. Interventionstyksteg (kode INT 16)«
»1.2.7. Interventionsstriploin (kode INT 17)«
»1.2.8. Interventionsslag (kode INT 18)«
»1.2.9. Interventionsentrecote (kode INT 19)«
»2.1.1. Interventionsskank af forfjerding (kode INT 21)«
»2.1.2. Interventionsbov (kode INT 22)«
»2.1.3. Interventionsbryst (kode INT 23)«
»2.1.4. Interventionsforfjerding (kode INT 24)«.
5) Bilag XI affattes som angivet i bilaget til nærværende forordning.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. februar 1996.

Labels: 3
17
18